Душан Джуришич
Какво прави татко

Превод от сръбски: Миланка Зарева, 2008

chitanka.info

От понеделник до сряда Иван го нямаше на училище. Появи се в четвъртък, увит с дълъг син шал. Кашлюка и подсмърча.

— Иване — казва учителката — три дни не си бил на училище. Защо? Какво ти беше?

— Бях болен, учителко.

— А кой ще ти извини часовете? Къде е татко ти? Кажи му да дойде в училището…

Иван понегодува в чина. Мълча и най-после измисли оправдание.

— Не може да дойде, учителко. Много е зает — каза несигурно.

— Защо? — любопитства учителката.

— Грипозен е — едва проговори момчето.

Учителката не чу отговора и попита отново:

— Какво работи татко ти?

— Лежи в леглото — спокойно отговори Иван.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.